Zephany Nurse: Beskuldigde pleit | Maroela Media
Zephany Nurse: Beskuldigde pleit
'n Vrou van Lavender Hill naby Kaapstad wat na bewering in 1997 'n pasgebore baba uit die Groote Schuur-hospitaal ontvoer en as haar eie grootgemaak het, het Dinsdag in die hooggeregshof in die stad gepleit.
Zephany Nurse was net twee dae oud toe sy op 30 Maart 1997 uit die hospitaal verdwyn het. Die naam Zephany is aan haar gegee toe sy gebore is, maar die vrou wat haar grootgemaak het, het haar 'n nuwe naam gegee.
Die 50-jarige vrou, wie se naam nie genoem mag word nie om Zephany se nuwe identiteit te beskerm, het onskuldig gepleit op al die aanklagte teen haar. Die aanklagte sluit in ontvoering, bedrog en die oortreding van die Kinderwet. Die vrou staan tereg op aanklag van bedrog omdat sy glo die departement van binnelandse sake bedrieg het om 'n geboortesertifikaat te bekom. Die aanklag van die oortreding van die Kinderwet volg nadat sy glo haarself verkeerdelik as Zephany se biologiese ma voorgedoen het en daardeur die kind en publiek mislei het.
Volgens die klagstaat het die vrou bevriend geraak met Zephany se biologiese ma, Celeste, en haar in die hospitaal oortuig om Zephany aan haar te oorhandig sodat sy kon slaap.
Toe die personeel Celeste later wakker gemaak het, het hulle haar ingelig dat haar babadogter vermis is. Ondanks 'n landwye soektog na die dogter, is die kind eers verlede jaar gevind waar sy naby haar biologiese ma grootgeword het.
Zephany se biologiese suster, wat in dieselfde skool as sy was, het glo agtergekom dat die ouer meisie baie soos sy lyk. Haar ouers het agterdogtig geraak en die polisie genader. DNS-toetse het bewys dat die meisie inderdaad Zephany Nurse is wat al sedert 1997 vermis is.
Lees die vorige berigte oor Zephany Nurse op Maroela Media.
Twee sussies soek ná pa hulle glo ontvoer
Ja wat sal die lewe sonder bedrog nie gewees het nie!
Kyk ek weet dat as die dame die baba gesteel het, was sy verkeerd, maar daar is baie mooi na haar gekyk, goed opgevoed ens, sys nie seksueel misbruik of mishandel…….ek dink tog op die ou end sit hier meer agter die hele storie…..hoop die waarheid seevier
Als goed en wel, die kind was versorg, maar die emosioenele skade wat die meisiekind nou moet saamleef is niks anders as marteling nie. Om na so veel jaar uit te vind die ma wat haar groot gemaak het is niks anders as 'n leunaar en kinderdief nie, om weg gevat te word van alles wat sy ken en voor lief is. Om nou by haar biologiese familie te gaan woon waar alles vreemd is. Sal sy ooit so tuis kan voel soos by haar eie huis. Sal sy ooit kan aanpas. Ek huil oor die meisiekind. Ek bid vir… Lees meer »
Zephany is ouer as 18. Hoekom word die kinderdief se naam nie genoem nie.
pleit onskuldig? jammer sy is skuldig aan menseroof en sy hoort in die tronk. mens steel nie ander mense se kinders en babas nie. om so vir die binnelandse sake te lieg, vir al die mense te lieg. hoop sy word lewenslank tronk toe gestuur sodra sy skuldig bevind word.